ai4bharat/Pralekha huggingface dataset:
মানবসম্পদবিকাশমন্ত্রক
হৃদপিন্ডকে স্বাস্থ্যকর রাখার জন্য আইআইটি খড়গপুরের গবেষকরা নতুন ভোজ্য তেল উদ্ভাবন করে পুরস্কৃত হলেন
কলকাতা, ১১ আগস্ট, ২০২০
আইআইটি খড়গপুরের একদল গবেষক একটি ভোজ্য তেলের পাউডার উদ্ভাবন করেছেন, যেটি হৃদপিন্ডকে স্বাস্থ্যকর রাখে। কৃষি ও খাদ্য ইঞ্জিনিয়ারিং দপ্তরের অধ্যাপক হরি নিবাস মিশ্রের নেতৃত্বে এই উদ্ভাবনের কাজটি হয়েছে। রান্নার তেলের মধ্যে প্রাকৃতিক অ্যান্টি অক্সিডেন্ট এবং সুষম ফ্যাটি অ্যাসিডের মিশ্রণযুক্ত এই তেল হৃদপিন্ডের পক্ষে ভাল।
তেলে স্নেহ পদার্থের অর্থাৎ ফ্যাটের সম্পৃক্ততার বিষয়টি অত্যন্ত গুরুত্বপূর্ণ। যেসব তেলে পলিআনস্যাচুরেটেড  এবং মনোআনস্যাচুরেটেড ফ্যাট থাকে সেগুলি হৃদপিন্ডের পক্ষে ভাল হয়। কারণ এই ধরণের ফ্যাট রক্তে খারাপ কোলেস্টেরল লো ডেনসিটি লাইপোপ্রোটিনের মাত্রা কমিয়ে দেয়। পুফা সমৃদ্ধ তেলের পাউডার দুগ্ধজাত ফ্যাটের ব্যবহারকে কমিয়ে দেবে। দুগ্ধজাত ফ্যাট কেক বিস্কুট তৈরিতে ব্যবহৃত হয়। ফুড কেমিস্ট্রি অ্যান্ড টেকনোলজি ল্যাবরেটরির প্রধান অধ্যাপক এইচ এন মিশ্রের নেতৃত্বে মোনালিসা পট্টনায়ক এবং ডঃ মৌসুমি ঘোষ এই প্রকল্পে যুক্ত ছিলেন।
আইআইটি খড়গপুরের নির্দেশক ডঃ বীরেন্দ্র তেওয়ারি এই পুরস্কার প্রাপ্তির জন্য গবেষকদের অভিনন্দন জানিয়েছেন। পুফা এবং অ্যান্টিঅক্সিডেন্ট সমৃদ্ধ রান্নার তেল সমাজের বেশিরভাগ মানুষ ব্যবহার করলে তার সুফল পাওয়া যাবে। গবেষকরা এই তেল যাতে দীর্ঘদিন ঠিকঠাক থাকে সেই বিষয়টিও বিবেচনায় রেখেছিলেন। তাঁরা ২০২০ সালের গান্ধীয়ান ইয়ং টেকনোলজিক্যাল ইনোভেশন পুরস্কার পেয়েছেন। এছাড়াও, স্বল্প মূল্যের স্বাস্থ্যকর খাদ্যের যোগান দেওয়ার জন্য আইআইটি খড়গপুরের ইয়ং স্টুডেন্ট ইনোভেশন পুরস্কারও তাঁদের ঝুলিতে গিয়েছে।
SSS/CB/NS
(Visitor Counter : 13
প্রধানমন্ত্রীরদপ্তর
কানপুর বিমানবন্দরে সিভিল এনক্লেভের উদ্বোধনে প্রধানমন্ত্রীর প্রশংসা
নতুন দিল্লি, ২৬শে মে, ২০২৩
প্রধানমন্ত্রী শ্রী নরেন্দ্র মোদী বলেছেন, কানপুর বিমানবন্দরের নতুন সিভিল এনক্লেভ, বিমানযাত্রাকে সহজ করবে এবং বিমানযাত্রীরা আরো অনেক সুযোগ সুবিধা পাবেন।
উত্তর প্রদেশের মুখ্যমন্ত্রী যোগী আদিত্যনাথের এক ট্যুইটবার্তার প্রত্যুত্তরে প্রধানমন্ত্রী বলেছেন:
“অনেক অনেক অভিনন্দন! কানপুর বিমানবন্দরের নতুন সিভিল এনক্লেভ, বিমানযাত্রাকে সহজ করবে এবং বিমানযাত্রীরা আরো অনেক সুযোগ সুবিধা পাবেন। “
(CG/CB/SFS
বিজ্ঞানওপ্রযুক্তিমন্ত্রক
কৃত্রিম বুদ্ধিমত্তা নতুন সুযোগ সৃষ্টি করেছে যা প্রচলিত প্রযুক্তি দ্বারা অর্জন করা সম্ভব নয় বলে বিশেষজ্ঞরা মনে করছেন
নতুন দিল্লি, ০২ আগষ্ট, ২০২১
কৃত্রিম বুদ্ধিমত্তা বা আর্টিফিশিয়াল ইন্টেলিজেন্স নতুন সুযোগ সৃষ্টি করছে যা প্রচলিত প্রযুক্তি দ্বারা অর্জন করা যায় না বলে বিশেষজ্ঞরা মনে করছেন। স্বাস্থ্য সেবার পাশাপাশি বিভিন্ন ক্ষেত্রে বর্তমান এবং ভবিষ্যতের অনেককিছু মোকাবিলার জন্য কৃত্রিম বুদ্ধিমত্তার প্রয়োজন হয়।
কৃত্রিম বুদ্ধিমত্তা মানুষকে তার কর্মক্ষমতা থেকে না সরিয়ে বিভিন্ন ক্ষেত্রে নতুন সুযোগ সৃষ্টি করবে। মূলত এটি ডেটার ওপর কাজ করে। ন্যাশনাল কাউন্সিল ফর সাইন্স এন্ড টেকনোলজি কমিউনিকেশন এন্ড বিজ্ঞান প্রসার আয়োজিত আজাদি কা অমৃত মহোৎসবের এক অনলাইন আলোচনা সভায় বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা এই তথ্য পেশ করেছেন। তিনি বিজ্ঞান ও প্রযুক্তি বিভাগের বিভিন্ন কর্মকাণ্ডের কথা তুলে ধরেন। এই বিভাগের মাধ্যমে বিভিন্ন প্রকল্প রূপায়নের কথা তিনি উল্লেখ করেন।
নীতি আয়োগ-এর বরিষ্ঠ পরামর্শদাতা আন্না রায় কৃত্রিম বুদ্ধিমত্তাকে কাজে লাগিয়ে দেশের বিভিন্ন সমস্যার মোকাবিলা করা সম্ভব বলে মন্তব্য করেন।
CG/ SB
(Visitor Counter : 149
সংস্কৃতিমন্ত্রক
'ধন্যবাদ সুহাস'- বলল ভারত
নতুন দিল্লি, ২৬ সেপ্টেম্বর, ২০২১
১৯৬৮-তে প্রথমবার গ্রীষ্মকালীন প্যারালিম্পিক গেমসে যোগদানের পর থেকে ভারত যা পারেনি এবার তাই করে দেখালো সুহাস এল যথিরাজ। সদ্য সমাপ্ত টোকিও প্যারালিম্পিক গেমসে ব্যাডমিন্টনে পুরুষদের একক বিভাগে রৌপ্য পদক জয় করে সুহাস যে ইতিহাস গড়েছেন তার জন্য সারা ভারত তাঁকে অসংখ্য ধন্যবাদ দিয়েছে। এরকম ইতিহাস সৃষ্টির পিছনে সারা ভারতের ধন্যবাদ পাওয়াই স্বাভাবিক ঘটনা। প্যারালিম্পিক গেমসে প্রশাসনিক ব্যবস্থার সঙ্গে যুক্ত এক আধিকারিকের এযাবৎ এটা সেরা সাফল্য। সুহাস উত্তরপ্রদেশের গৌতম বুদ্ধ নগরের জেলাশাসক। তিনি দেশের প্রথম অ্যাডমিনেস্ট্রেটিভ সার্ভিসের আধিকারিক, যিনি প্যারালিম্পিক গেমস থেকে দেশকে পদক এনে দিলেন। টোকিও প্যারালিম্পিকসে ব্যাডমিন্টনে পুরুষদের একক বিভাগে ফাইনাল প্রতিযোগিতায় সুহাস এল যথিরাজ ফ্রান্সের লুকাস মজুরের মুখোমুখি হন। প্রথম রাউন্ডে জয় দিয়ে ফাইনাল ম্যাচের সূচনা করেন সুহাস। কিন্তু দুর্ভাগ্যজনক ভাবে পরের দুটি রাউন্ডে পরাজিত হওয়ায় স্বর্ণ পদক হাতছাড়া হয়। এসত্বেও পদক মঞ্চে রৌপ্য পদক হাতে নিয়ে তিনি দেশকে গর্বিত করেন।
সুহাসের অসাধারণ সাফল্যে প্রধানমন্ত্রী ট্যুইটে লেখেন, প্রশাসনিক সেবা ও খেলাধূলোর এ এক অসাধারণ সংমিশ্রণ। গৌতম বুদ্ধ নগরের জেলাশাসক সুহাস যথিরাজ তাঁর অসাধারণ ক্রীড়া নৈপুণ্য দেখিয়ে সারা দেশের প্রত্যাশায় জায়গা করে নিয়েছেন। ব্যাডমিন্টনে রৌপ্য পদক জয়ের জন্য তাঁকে অভিনন্দন। তাঁর ভবিষ্যৎ প্রচেষ্টার সাফল্য কামনা করি।
কর্ণাটকের শিমোগাতে জন্ম দিব্যাঙ্গ সুহাস প্রাথমিক ভাবে আইএএস অফিসার হতে চাননি। ছোটবেলা থেকেই তাঁর খেলাধুলোর প্রতি আগ্রহ ছিল। পরিবারের কাছে থেকে বিশেষ করে তাঁর বাবা তাঁকে খেলাধুলোয় উৎসাহ যুগিয়েছিল। ২০০৭-এ উত্তরপ্রদেশ ক্যাডার থেকে আইএএস আধিকারিক হওয়ার পর একাধিক আন্তর্জাতিক প্রতিযোগিতায় সুহাস দেশকে পদক এনে দিয়েছেন। প্রথমে প্রয়াগরাজের জেলাশাসক হিসেবে এবং এখন গৌতম বুদ্ধ নগরের জেলাশাসক হিসেবে অবদান রাখার জন্য বিভিন্ন মহলের প্রশংসা পেয়েছেন। সুহাস যে ব্যাডমিন্টন র্যাকেট দিয়ে প্যারালিম্পিক্সে রেকর্ড গড়েছেন সেটি এক সংবর্ধনা অনুষ্ঠানে তিনি প্রধানমন্ত্রীকে উপহার দেন। প্রধানমন্ত্রীর পাওয়া বিভিন্ন উপহার ও স্মারক ই-নিলাম করা হচ্ছে। সুহাসের র্যাকেটটিও এই ই-নিলামে রয়েছে। আগামী ৭ অক্টোবর পর্যন্ত এই নিলাম চলবে।
আপনি যদি সুহাসের সাফল্যের ভাগিদার হতে চান, তাহলে এই ব্যাডমিন্টন র্যাকেটটির জন্য দরপত্র পেশ করতে পারেন। ই-নিলাম থেকে পাওয়া অর্থ নমামি গঙ্গে কর্মসূচিতে খরচ করা হবে। সুহাসের এই র্যাকেটটির প্রাথমিক নিলাম মূল্য স্থির হয়েছে ৫০ লক্ষ টাকা। জেলাশাসক সুহাসের ব্যাডমিন্টন র্যাকেটটি নিজের সংগ্রহে রাখার জন্য এই ওয়েবসাইটে লগইন করুন - www.pmmementos.gov.in ।
CG/BD/AS/
(Visitor Counter : 98
প্রধানমন্ত্রীরদপ্তর
ভারতবাসীর প্রতিভা এবং শিল্পোদ্যোগের ভাবনা প্রদর্শিত হয়েছে : প্রধানমন্ত্রী
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, দেশবাসীর প্রতিভা ও শিল্পোদ্যোগের ভাবনা প্রদর্শিত হয়েছে । কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল এক ট্যুইট বার্তায় জানিয়েছেন, ২০২২ – ২৩ অর্থবর্ষে ৭৭ হাজার কোটি ডলার মূল্যের পরিষেবা ও পণ্য সামগ্রী রপ্তানী করে ভারত নতুন এক রেকর্ড গড়েছে।
এই ট্যুইটের প্রত্যুত্তরে প্রধানমন্ত্রী বলেছেন, “ভারতবাসীর প্রতিভা ও শিল্পোদ্যোগের ভাবনা প্রদর্শিত হয়েছে। সারা বিশ্ব উৎসাহ ও উদ্দীপনার সঙ্গে ভারতের দিকে তাকিয়ে রয়েছে”।
https://www.pib.gov.in/PressReleasePage.aspx?PRID=1916220
PG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৫ নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১১৯ কোটি ৩৮ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৯,১১৯ জন।
বর্তমানে কোভিড মুক্ত হওয়ার হার ৯৮.৩৩ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১০ হাজার ২৬৪ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৯ লক্ষ ৬৭ হাজার ৯৬২ জন।
মোট সংক্রমিতের ১ শতাংশের কম, মাত্র ০.৩২ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ০৯ হাজার ৯৪০ জন।
দৈনিক সংক্রমিতের হার গত ৫২ দিন ধরে ২ শতাংশের কম, আজ এই হার ০.৭৯ শতাংশ।
সাপ্তাহিক সংক্রমিতের হার ৬২ দিন ধরে ২ শতাংশের নিচে রয়েছে, বর্তমানে ০.৯ শতাংশ।
মোট নমুনা পরীক্ষা হয়েছে ৬৩ কোটি ৫৯ লক্ষ।
CG/CB/SB
(Visitor Counter : 103
প্রধানমন্ত্রীরদপ্তর
ভারতের জাতীয় কোয়ান্টাম মিশন নিয়ে কেন্দ্রীয় মন্ত্রী ডঃ জীতেন্দ্র সিং-এর প্রতিবেদন ভাগ করে নিলেন প্রধানমন্ত্রী
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী ভারতের জাতীয় কোয়ান্টাম মিশন নিয়ে কেন্দ্রীয় মন্ত্রী ডঃ জীতেন্দ্র সিং-এর লেখা একটি নিবন্ধ ভাগ করে নিয়েছেন।
প্রধানমন্ত্রীর কার্যালয়ের এক ট্যুইটে বলা হয়েছে:
“জাতীয় কোয়ান্টাম মিশন সহ আন্তর্জাতিক কোয়ান্টাম প্রযুক্তি মানচিত্রে ভারত কীভাবে জায়গা করে নিতে পারে, তা বিস্তারিত জানিয়েছেন কেন্দ্রীয় মন্ত্রী ডঃ জীতেন্দ্র সিং, যা অবশ্যই পড়া উচিত!”
PG/MP/NS
(
পর্যটনমন্ত্রক
দিল্লির ঐতিহ্যপূর্ণ স্থানগুলিতে ‘স্থাপত্য মিত্র’ বিষয়ে ব্যাখ্যা
নয়াদিল্লি, ০৪ জুলাই ২০১৮
২০১৮-র পয়লা এবং দোসরা জুলাই তারিখে বিভিন্ন সংবাদপত্রের একাংশে ‘লালকেল্লা, দিল্লির চারটি অন্য ঐতিহ্যপূর্ণ স্থানে স্থাপত্য মিত্র দেওয়া হয়েছে’ শীর্ষক সংবাদের প্রেক্ষিতে পর্যটন মন্ত্রকের পক্ষ থেকে এক স্পষ্টীকরণে জানানো হয়েছে যে, এই ধরণের সংবাদ নিবন্ধগুলিতে বেশ কিছু তথ্যগত ভুল রয়েছে। এ বিষয়ে সঠিক অবস্থানটি নিম্নরূপ :
১) এইসব নিবন্ধগুলিতে বলা হয়েছে যে, লালকেল্লা ও দিল্লির অন্য চারটি ঐতিহ্যপূর্ণ স্থানে স্থাপত্য মিত্র নিয়োগ করা হয়েছে। কিন্তু প্রকৃতপক্ষে দিল্লির মাত্র একটি স্থানেই স্থাপত্য মিত্র দেওয়া হয়েছে।
২) এছাড়াও, এইসব নিবন্ধগুলিতে ত্রুটিপূর্ণভাবে উল্লেখ করা হয়েছে যে, আজিম খানের সমাধি, জামালি কামালি মসজিদ এবং কবরস্থান, রাজাওঁ কি বাউলি এবং মথ কি মসজিদ নামে চারটি ঐতিহ্যপূর্ণ স্থানে ক্যাপার ট্র্যাভেল কোম্পানিকে স্থাপত্য মিত্র হিসাবে নিয়োগ করা হয়েছে। পর্যটন মন্ত্রক সুস্পষ্টভাবে জানিয়েছে যে, এই কোম্পানিটির কাজকর্ম সংক্রান্ত নথিপত্র বর্তমানে পর্যালোচনা করা হচ্ছে এবং তাদের সঙ্গে কোনও সমঝোতা স্বাক্ষরিত হয়নি।
৩) এখানে উল্লেখ করা যায় যে, পর্যটন মন্ত্রক, সংস্কৃতি মন্ত্রক, রাজ্য সরকার ও কেন্দ্রশাসিত অঞ্চলের সরকারগুলি প্রত্নতাত্ত্বিক সর্বেক্ষণের পক্ষ থেকে যৌথভাবে ‘অ্যাডপ্ট এ হেরিটেজ – আপনি ধারোহার, আপনি পেহচান’ শীর্ষক একটি উদ্যোগ গ্রহণ করা হয়েছে। এই উদ্যোগের লক্ষ্য হচ্ছে সরকারি ও বেসরকারি কোম্পানি, কর্পোরেট ক্ষেত্রের সঙ্গে যুক্ত নাগরিক/অসরকারি সংস্থা এবং ব্যক্তিগতভাবে আমাদের ঐতিহ্যপূর্ণ স্থানগুলিতে উন্নয়ন এবং অন্যান্য ধরণের কাজের মধ্য দিয়ে বিশ্বমানের পর্যটন পরিকাঠামো হিসাবে গড়ে তোলা। এছাড়া, ভারতের প্রত্নতাত্ত্বিক সর্বেক্ষণ/রাজ্যের ঐতিহ্যপূর্ণ স্থানগুলি ও অন্যান্য পর্যটন কেন্দ্রগুলিতে পর্যটনের সুযোগ-সুবিধা বৃদ্ধি করাও এই উদ্যোগের লক্ষ্য।
CG/PB/SB…
(Visitor Counter : 66
রেলমন্ত্রক
বেসরকারী ট্রেন প্রকল্পে ট্রেন পরিচালনা ক্ষেত্রে প্রাক আবেদনপর্ব বৈঠক
নয়াদিল্লী, ২১ জুলাই, ২০২০
রেল মন্ত্রক আজ বেসরকারী ট্রেন প্রকল্প নিয় প্রাক আবেদনপর্ব এক বৈঠকের আয়োজন করে। ১৬ জন সম্ভাব্য আবেদনকারীর উপস্থিতিতে এই বৈঠকে সকলের বিশেষ উৎসাহ লক্ষ্য করা যায়।
রেল মন্ত্রক বেশ কয়েকটি রুটে বেসরকারি বেসরকারীভাবে ট্রেন চালানোর উদ্যোগ নিয়েছে। এছাড়াও, অন্যান্য ১০৯টি লাইনে ১৫১টি অত্যাধুনিক ট্রেন পরিষেবায় বেসরকারীকরণের চেষ্টা করছে। এ ক্ষেত্রে রেলমন্ত্রক ১২ জন আবেদনকারীর যোগ্যতা বিবেচনা করেছে। তারা ট্রেন পরিষেবায় অংশগ্রহণ করতে আগ্রহী।
ভারতীয় রেল এই প্রথমবার যাত্রী পরিবহনে বেসরকারী উদ্যোগ গ্রহণ করেছে। এই প্রকল্পের মাধ্যমে ভারতীয় রেলে প্রায় ৩০ হাজার কোটি টাকা বিনিয়োগ হবে বলে আশা করা হচ্ছে। এই উদ্যোগের উদ্দেশ্য হল দেশের জনগণকে আরও উন্নত রেল পরিষেবার সুবিধা প্রদান করা। প্রকল্পটিতে অত্যাধুনিক প্রযুক্তি, রেল কোচ এবং ইঞ্জিনের সংস্থান থাকবে। এর মূল লক্ষ্যই হ'ল ট্রেন ভ্রমণের ক্ষেত্রে যাত্রীদের আরো উচ্চমানের পরিষেবা প্রদানের মাধ্যমে ভ্রমণকে আরও উপভোগ্য করে তোলা। এখানে ট্রেন পরিচালনায় একাধিক পরিচালনকারী সংস্থার মধ্যে প্রতিযোগিতা থাকবে। এতে পরিষেবার মান উন্নত হবে। একইসঙ্গে যাত্রী পরিবহন ক্ষেত্রে যে চাহিদা রয়েছে তাও হ্রাস পাবে।
প্রস্তাবিত এই কাজের জন্য বেসরকারী সংস্থাগুলির যোগ্যতা বিচার করে দেখা হবে। এর জন্য রেল মন্ত্রক একটি দ্বি-স্তরীয় নিলাম প্রক্রিয়ার আয়োজন করেছে। এই নিলাম প্রক্রিয়ায় অংশ নেওয়ার অঙ্গ হিসেবে এদিন বেসরকারী ট্রেন প্রকল্পে ট্রেন পরিচালনা ক্ষেত্রে প্রাক আবেদনকারীদের নিয়ে বৈঠক আয়োজন করা হয়। এই বৈঠকে সম্ভাব্য আবেদনকারীদের উত্থাপিত বিষয় ও প্রশ্ন গুলি নিয়ে আলোচনা করা হয়। রেল মন্ত্রক এবং নীতি আয়োগ নিলাম প্রক্রিয়ার পদ্ধতি,নিলামে অংশ নেওয়ার নিয়ম, আবেদনকারীদের যোগ্যতা, ট্রেন ক্রয় এবং সংগ্রহ, ট্রেনের পরিচালনা এবং ট্রেনটি কোন লাইনে চলবে তা সম্পর্কে সম্ভাব্য আবেদনকারীদের বিভিন্ন প্রশ্নের উত্তর প্রদান করেন।
মন্ত্রক স্পষ্ট জানিয়েছে যে এই বেসরকারী ট্রেন প্রকল্পের আওতায় পরিচালিত ট্রেনগুলি আবেদনকারী কিনেও নিতে পারে বা লিজ হিসেবেও গ্রহণ করতে পারে। মন্ত্রক এও স্পষ্ট করে দিয়েছে যে ট্রেন চলাচল সংক্রান্ত ঝুঁকি এবং সম্ভাব্য ক্ষতির পরিমাণ আনুপাতিক ভিত্তিতে সংশ্লিষ্ট বেসরকারী ক্ষেত্র এবং রেল সমানভাবে বহন করবে।
আগামী ৩১ জুলাইয়ের মধ্যে সম্ভাব্য আবেদনকারীদের কাছ থেকে প্রাপ্ত সমস্ত প্রশ্নের লিখিত জবাব দেবে রেলপথ মন্ত্রক। পরবর্তী বৈঠকটি আগামী ১২ই আগস্ট অনুষ্ঠিত হবে।
(CG/SS/NS
বিজ্ঞানওপ্রযুক্তিমন্ত্রক
কেন্দ্রীয় সরকার জানিয়েছে ডিএনএ প্রযুক্তি  নিয়ন্ত্রণ বিলের মাধ্যমে ডিএনএ প্রযুক্তির প্রয়োগ ও নিয়ন্ত্রণের বিষয়টি বিবেচিত হচ্ছে
নতুন দিল্লী, ০৭ এপ্রিল, ২০২২
ভূ বিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মীবর্গ, জন অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, কেন্দ্রীয় স্বরাষ্ট্র মন্ত্রক ২৩টি রাজ্য ও কেন্দ্রশাসিত অঞ্চলে ডিএনএ বিশ্লেষণ কেন্দ্রগুলিকে শক্তিশালী করতে উদ্যোগী হয়েছে। নির্ভয়া তহবিল প্রকল্পের আওতায় এবাবদ যে অর্থ পাওয়া যাবে, তার সাহায্যে এই প্রকল্পটি বাস্তবায়িত হবে।
রাজ্যসভায় আজ এক প্রশ্নের লিখিত জবাবে ডাঃ সিং জানিয়েছেন, বিজ্ঞান ও প্রযুক্তি মন্ত্রকের জৈব প্রযুক্তি দপ্তর ‘ডিএনএ প্রযুক্তি  নিয়ন্ত্রণ বিল’-এর খসড়া তৈরি করেছে। এর সাহায্যে কোনো ঘটনার ক্ষতিগ্রস্ত ব্যক্তি, অপরাধী, সন্দেহভাজন, বিচারাধীন ব্যক্তি, নিরুদ্দেশ এবং অজ্ঞাতপরিচয় ব্যক্তিকে শনাক্ত করতে ডিএনএ প্রযুক্তি সাহায্য করবে। মন্ত্রী বলেন, খসড়া বিল এখন বিবেচনাধীন রয়েছে। এই বিল পাশ হলে দেশজুড়ে ডিএনএ তথ্যভাণ্ডার গড়ে তোলা হবে౼ যেখানে ডিএনএ সম্পর্কে যাবতীয় তথ্যাদি সঞ্চিত থাকবে।
আদালত সম্বন্ধীয় বিভিন্ন তদন্তের মানোন্নয়ন নিশ্চিত করতে ডিএনএ ভিত্তিক প্রযুক্তি সাহায্য করবে। কেন্দ্রীয় স্বরাষ্ট্র মন্ত্রকের ফরেন্সিক সায়েন্স সার্ভিস নির্দেশনালয় ডিএনএ এবং জীববিদ্যা সম্পর্কিত একটি নীতি নির্দেশিকা প্রকাশ করেছে, যেখানে যৌন হেনস্থার মামলার ক্ষেত্রে ফরেন্সিক তথ্য সংগ্রহ এবং সেগুলিকে কাজে লাগানোর সুবিধে হবে। ইতিমধ্যেই যৌন হেনস্থার মামলাগুলিতে আদালত সম্পর্কিত প্রামান্য উপাদান ব্যবহার করার জন্য ২৩ হাজার ২৩৩ জন তদন্তকারী আধিকারিক, মেডিকেল অফিসার এবং অপরাধীকে শাস্তি দেওয়ার জন্য ভারপ্রাপ্ত আধিকারিকদের প্রশিক্ষণ দেওয়া হয়েছে। এছাড়াও চণ্ডীগড়ে সেন্ট্রাল ফরেন্সিক সায়েন্স ল্যাবরেটরিতে ডিএনএ বিশ্লেষণ করার জন্য অত্যাধুনিক প্রযুক্তি কাজে লাগানো হচ্ছে।
CG/CB/ SKD/
(Visitor Counter : 118
প্রতিরক্ষামন্ত্রক
প্রতিরক্ষা বাহিনীর অবসরপ্রাপ্ত কর্মীদের ২৫ জুনের মধ্যে বার্ষিক শনাক্তকরণ প্রক্রিয়া সম্পূর্ণ করার জন্য অনুরোধ জানানো হয়েছে
নয়াদিল্লী, ২৬ মে, ২০২২
প্রতিরক্ষা মন্ত্রক বিভিন্ন বাহিনীর অবসরপ্রাপ্ত পেনশনারদের বার্ষিক শনাক্তকরণ বা জীবন প্রমাণের সময়সীমা ২৫ জুন পর্যন্ত বাড়িয়েছে। ২৫ মে পর্যন্ত প্রাপ্ত তথ্য বিশ্লেষণ করে দেখা গেছে স্পর্শ ব্যবস্থাপনায় যে ৩৪ হাজার ৬৩৬ জন পেনশনভোগী যুক্ত হয়েছেন তাঁরা ২০২১-এর নভেম্বরের মধ্যে অনলাইনে বা যে ব্যাঙ্ক থেকে তাঁরা পেনশন তোলেন সেখানে তাঁদের বার্ষিক শনাক্তকরণ প্রক্রিয়াটি সম্পূর্ণ করেননি। ৫৮ হাজার ২৭৫ জন পেনশনভোগীকে এককালীন বিশেষ ছাড় হিসেবে এপ্রিল মাসের জন্য পেনশন পাঠানো হয়েছে। এঁদের বিষয়ে তথ্য সংশ্লিষ্ট ব্যাঙ্কগুলি যাচাই করেনি।
জীবন প্রমাণ সংক্রান্ত তথ্য জমা দেওয়া বাধ্যতামূলক। লাইফ সার্টিফিকেট জমা না দিলেও প্রাথমিকভাবে ২৫ মে পর্যন্ত পেনশন পাঠানোর সিদ্ধান্ত নেওয়া হয়েছিল। বর্তমানে সেই সময়সীমা বাড়িয়ে ২৫ জুন করা হয়েছে।
লাইফ সার্টিফিকেট জমা দেওয়ার কিছু পন্থা-পদ্ধতি :
১. ডিজিটাল জীবন প্রমাণ অনলাইন/জীবন প্রমাণ ফেস অ্যাপের সাহায্যে অ্যান্ড্রয়েড ব্যবহারকারীরা লাইফ সার্টিফিকেট জমা দিতে পারবেন।
ক) https://jeevanpramaan.gov.in/package/documentdowload/JeevanPramaan_FaceApp_3.6_Installation- এই লিঙ্ক থেকে অ্যাপটি ইনস্টল করা যাবে।
খ) স্পর্শ ব্যবস্থাপনার আওতায় পেনশনভোগীরা : এক্ষেত্রে পেনশন অনুমোদনকারী কর্তৃপক্ষ হিসেবে Defence – PCDA  Allahabad অপশনটি বাছাই করতে হবে। আর পেনশন বিতরণ কর্তৃপক্ষ হিসেবে SPARSH – PCDA  Allahabad অপশন বাছাই করতে হবে।
গ) ২০১৬ সালের আগে যাঁরা অবসর নিয়েছেন তাঁদের জন্য : এক্ষেত্রে পেনশন অনুমোদনকারী কর্তৃপক্ষ হিসেবে Defence – Jt.CDA Subroto Park অথবা Defence – PCDA  Allahabad অথবা Defence – PCDA  Mumbai বাছাই করতে হবে। পেনশন বিতরণ কর্তৃপক্ষ হিসেবে ডিপিডিও অথবা যে ব্যাঙ্ক থেকে পেনশন তোলা হয় সেই ব্যাঙ্কের নাম দিতে হবে।
২. পেনশনভোগীরা যেকোন কমন সার্ভিস সেন্টারে গিয়ে বার্ষিক শনাক্তকরণের কাজটি করতে পারেন। নিকটবর্তী কমন সার্ভিস সেন্টার জানতে https://findmycsc.nic.in/ লিঙ্ক থেকে প্রয়োজনীয় তথ্য পাওয়া যাবে।
৩. পেনশনভোগীরা নিকটবর্তী ডিপিডিও থেকে লাইফ সার্টিফিকেট আপডেট করাতে পারবেন। ২০১৬ সালের আগে যাঁরা অবসর নিয়েছেন তাঁরা যে ব্যাঙ্ক থেকে পেনশন তোলেন সেই ব্যাঙ্ক থেকে লাইফ সার্টিফিকেট আপডেট করাতে পারবেন।
CG/CB/NS
(Visitor Counter : 119
প্রধানমন্ত্রীরদপ্তর
জাপান সফরের আগে প্রধানমন্ত্রীর বিবৃতি
নতুন দিল্লি, ২২শে মে, ২০২২
জাপানের প্রধানমন্ত্রী ফুমিও কিশিদার আমন্ত্রণে আমি ২৩ থেকে ২৪শে মে, ২০২২ জাপানের টোকিও সফরে যাচ্ছি।
চলতি বছরের মার্চ মাসে, চতুর্দশ ভারত – জাপান বার্ষিক শীর্ষ সম্মেলন উপলক্ষ্যে প্রধানমন্ত্রী কিশিদা ভারতে এসেছিলেন। আমার টোকিও সফরের সময়ে আমি ভারত – জাপান বিশেষ কৌশলগত অংশীদারিত্বকে আরো শক্তিশালী করে তোলার লক্ষ্যে তার সঙ্গে আলাপচারিতা আরো এগিয়ে নিয়ে যাওয়ার দিকে তাকিয়ে রয়েছি।
জাপানে আমি কোয়াড নেতাদের শীর্ষ সম্মেলনেও যোগ দেবো। এই উপলক্ষ্যে কোয়াড গোষ্ঠীভুক্ত চার দেশের নেতারা এই সংগঠনের কাজকর্মের অগ্রগতি পর্যালোচনা করার সুযোগ পাবেন। এছাড়া ভারত – প্রশান্ত মহাসাগরীয় অঞ্চলের উন্নয়ন এবং পারস্পরিক স্বার্থযুক্ত আন্তর্জাতিক বিভিন্ন বিষয় নিয়েও আমাদের মধ্যে কথা হবে।
আমি মার্কিন রাষ্ট্রপতি জোসেফ বাইডেনের সঙ্গে দ্বিপাক্ষিক বৈঠক করবো। এই বৈঠকে মার্কিন যুক্তরাষ্ট্রের সঙ্গে আমাদের বহুমুখী দ্বিপাক্ষিক সম্পর্ক আরো নিবিড় করার পন্থা – পদ্ধতি নিয়ে আলোচনা হবে। আঞ্চলিক এবং আন্তর্জাতিক বিভিন্ন বিষয় নিয়েও আমরা মতবিনিময় করবো।
অস্ট্রেলিয়ার নবনির্বাচিত প্রধানমন্ত্রী অ্যান্টনি আলবানিস এই প্রথম কোয়াড নেতাদের সম্মেলনে যোগ দেবেন। আমি তাঁর সঙ্গে দ্বিপাক্ষিক বৈঠকের অপেক্ষায় রয়েছি, যেখানে ভারত ও অস্ট্রেলিয়ার মধ্যে সার্বিক কৌশলগত অংশীদারিত্বের আওতায় বহুমুখী সহযোগিতা এবং পারস্পরিক স্বার্থ সংশ্লিষ্ট বিভিন্ন আঞ্চলিক ও আন্তর্জাতিক বিষয় নিয়ে আলোচনা হবে।
ভারত ও জাপানের মধ্যে অর্থনৈতিক সহযোগিতা আমাদের বিশেষ কৌশলগত ও বিশ্বব্যাপী অংশীদারিত্বের একটি গুরুত্বপূর্ণ দিক। গত মার্চের শীর্ষ সম্মেলনের সময়ে প্রধানমন্ত্রী কিশিদা এবং আমি আগামী ৫ বছরে জাপান থেকে ভারতে সরকারী, বেসরকারী বিনিয়োগে জেপিওয়াই ৫ ট্রিলিয়নের লক্ষ্য স্থির করেছিলাম। এই লক্ষ্য পূরণে আমি জাপান সফরের সময়ে সে দেশের অগ্রণী ব্যবসায়ীদের সঙ্গে কথা বলবো এবং আমাদের অর্থনৈতিক সংযোগ আরো মজবুত করে তোলার চেষ্টা করবো।
জাপানে প্রায় ৪০ হাজার প্রবাসী ভারতীয় বাস করেন। তারা ভারত - জাপান সম্পর্কের গুরুত্বপূর্ণ ভিত্তি। আমি তাঁদের সঙ্গে কথা বলার জন্যও উন্মুখ হয়ে আছি।
CG/SD/SFS
(
প্রধানমন্ত্রীরদপ্তর
মহাত্মা গান্ধীর আবক্ষ মূর্তিতে প্রধানমন্ত্রীর শ্রদ্ধার্ঘ নিবেদনের বিষয়ে প্রেস বিবৃতি
নতুনদিল্লি, ২৯শে অক্টোবর, ২০২১
প্রধানমন্ত্রী শ্রী নরেন্দ্র মোদী রোমে পিআজা গান্ধীতে মহাত্মা গান্ধীর আবক্ষ মূর্তিতে পুষ্পার্ঘ নিবেদন করেছেন। সেখানে বিপুল সংখ্যক ভারতীয় বংশোদ্ভূত উপস্থিত ছিলেন। প্রধানমন্ত্রী তাঁদের সঙ্গে শুভেচ্ছা বিনিময় করেন।
CG/CB/NS
(
যুবওক্রীড়াবিষয়কমন্ত্রক
টোকিও প্যারালিম্পিক্সে পদক জয়ীদের ক্রীড়ামন্ত্রী শ্রী অনুরাগ ঠাকুরের সম্বর্ধনা
নয়াদিল্লী, ৩ সেপ্টেম্বর, ২০২১
কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর আজ নতুন দিল্লীতে প্যারালিম্পিক্সে পদক জয়ীদের সম্বর্ধনা জানিয়েছেন। জ্যাভলিন থ্রো, এস৬৪-তে স্বর্ণপদক প্রাপ্ত সুমিত আন্তিল, জ্যাভলিন থ্রো এস৪৮-এ রৌপ্য পদকজয়ী দেবেন্দ্র ঝাঝারিয়া, ডিসকাস থ্রো এস৫৬-এ যোগেশ কাঠুনিয়া এবং হাইজাম্প টি৬৩-তে ব্রোঞ্জ পদকজয়ী শারদ কুমারকে সম্বর্ধনা দেওয়া হয়। অনুষ্ঠানে দপ্তরের প্রতিমন্ত্রী শ্রী নিশীথ প্রামানিক, ক্রীড়া সচিব শ্রী রবি মিত্তল সহ অন্যান্য আধিকারিকরা উপস্থিত ছিলেন।
এই উপলক্ষ্যে আয়োজিত অনুষ্ঠানে শ্রী ঠাকুর বলেন, আমাদের প্যারালিম্পিয়ানদের সাফল্যে দেশ গর্বিত। তাঁদের অনবদ্য পারদর্শিতায় এটা প্রমাণিত যে, কেউ স্বপ্ন দেখলে তা পূরণ করা সম্ভব হয়। টোকিও প্যারালিম্পিক্সে ভারতীয় দলের সদস্য সংখ্যা অন্যান্য বারের তুলনায় অনেক বেশি। আর এবার পদক জয়ের সংখ্যা দুই অঙ্কে পৌঁছেছে। প্রধানমন্ত্রী শ্রী নরেন্দ্র মোদী খেলাধুলার বিষয়ে সবসময় আগ্রহী। তিনি খেলোয়াড়দের সবসময় উৎসাহ দেন। শ্রী ঠাকুর জানান আন্তর্জাতিক প্রতিযোগিতাগুলিতে খেলোয়াড়রা যাতে অংশগ্রহণ করতে পারেন তার জন্য সরকার সব ধরণের সহায়তা করে থাকে। আন্তর্জাতিক ক্রীড়া প্রতিযোগিতাগুলিতে খেলোয়াড়রা যাতে তাঁদের সেরা ক্রীড়া নৈপুণ্য প্রদর্শন করতে পারেন সেই উদ্দেশ্যে টার্গেট অলিম্পিক পোডিয়াম স্কিমের সূচনা করা হয়েছে। জাতীয় ক্রীড়া দিবসে আমাদের প্যারা অ্যাথলিটরা চারটি পদক জয় করেছেন যা মেজর ধ্যানচাঁদের প্রতি সর্বশ্রেষ্ঠ শ্রদ্ধা প্রদর্শন। ১৯৮৩ সালে ক্রিকেট বিশ্বকাপে ভারত বিজয়ী হওয়ার পর খেলাধুলার সম্পর্কে ধারণা বদলে যায় এবং দেশের বিভিন্ন খেলাধুলার প্রতি আগ্রহ বৃদ্ধি পায়। শ্রী ঠাকুর এবারের প্যারালিম্পিক্সে অবনীর দুটি পদক জয়কে অনবদ্য বলে বর্ণনা করেন।
আলোচনার সময় প্যারা অ্যাথলিটরা জানান প্রধানমন্ত্রী ব্যক্তিগত উদ্যোগে তাঁদের সঙ্গে মতবিনিময় করায় খেলোয়াড়দের মনোবল বেড়েছে। প্রধানমন্ত্রীর অনুপ্রেরণায় তাঁদের উৎসাহ উদ্দীপনা বহুগুণ বৃদ্ধি পেয়েছে। সরকারের পক্ষ থেকে খেলোয়াড়রা যেভাবে সাহায্য পাচ্ছেন তার ফলে তাঁদের মনোবলও তুঙ্গে।
CG/CB/NS
(Visitor Counter : 96
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণে ১৪১ কোটি ৩৭ লক্ষেরও বেশি ডোজ দেওয়া হয়েছে
গত ২৪ ঘণ্টায় ৩২ লক্ষের বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৪ শতাংশ; ২০২০-র মার্চের পর এই হার সর্বোচ্চ
গত ২৪ ঘণ্টায় নতুন করে সংক্রমিত হয়েছেন ৬ হাজার ৯৮৭ জন
ভারতে সক্রিয় সংক্রমিতের সংখ্যা ৭৬ হাজার ৭৬৬
সাপ্তাহিক সংক্রমিতের হার ০.৬২ শতাংশ, যা গত ৪২ দিন ধরে ১ শতাংশের নীচে রয়েছে
নতুনদিল্লি, ২৬শে ডিসেম্বর, ২০২১
দেশে এ পর্যন্ত ১,৪১,৩৭,৭২,৪২৫ টি টিকার ডোজ দেওয়া হয়েছে। গতকাল টিকা দেওয়া হয়েছে ৩২,৯০,৭৬৬ জনকে।
স্বাস্থ্যকর্মীদের মধ্যে ১,০৩,৮৬,৮৮৯ জন টিকার প্রথম ডোজ এবং ৯৬,৭৮,৭১১ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩, ৮৪,৮০৫ জন প্রথম ডোজ এবং ১,৬৮,৩২,১৪৭ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৯,৩১,৮১,৩২৭ জন এবং দ্বিতীয় ডোজ পেয়েছেন ৩১,৩৭,৫৪,৫৭৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,৩০,৩৭,৯২০ জন। আর দ্বিতীয় ডোজ পেয়েছেন ১৪,৫৪,৯৭,৪১১ জন। যাঁদের বয়স ৬০-এর ওপরে তাঁদের মধ্যে ১২,০৫,৫৮,২৩৩ জন প্রথম ডোজ এবং ৯,২৪,৬০,৪০৮ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৭ হাজার ৯১ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪২ লক্ষ ৩০ হাজার ৩৫৪ জন সুস্থ হয়ে উঠেছেন। জাতীয় আরোগ্য লাভের হার ৯৮.৪ শতাংশ। ২০২০-র মার্চের পর এই হার সর্বোচ্চ।
ভারতে গত ২৪ ঘণ্টায় নতুন করে সংক্রমিত হয়েছেন ৬হাজার ৯৮৭ জন। গত ৫৯ দিন ধরে নতুন করে সংক্রমিত হচ্ছেন ১৫ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৭৬ হাজার ৭৬৬ জন চিকিৎসাধীন। দেশে মোট সংক্রমিতের মাত্র ০.২২ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ৯ লক্ষ ৪৫ হাজার ৪৫৫টি নমুনা পরীক্ষা করা হয়েছে। এ পর্যন্ত দেশে ৬৭ কোটি ১৯ লক্ষ ৯৭ হাজার ৮২টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৬২ শতাংশ এবং দৈনিক সংক্রমণের হার ০.৭৪ শতাংশ। গত ৮৩ দিন ধরে দৈনিক সংক্রমণের হার ২ শতাংশের কম আর ১১৮ দিন ধরে ৩ শতাংশের কম।
CG/CB/NS
(Visitor Counter : 97
প্রধানমন্ত্রীরদপ্তর
পদ্ম পুরস্কার প্রদান অনুষ্ঠানে যোগ দিলেন প্রধানমন্ত্রী
নয়াদিল্লি, ৫ এপ্রিল, ২০২৩
প্রধানমন্ত্রী শ্রী নরেন্দ্র মোদী আজ রাষ্ট্রপতি ভবনে আয়োজিত পদ্ম পুরস্কার প্রদান অনুষ্ঠানে যোগ দেন।
এক ট্যুইট বার্তায় প্রধানমন্ত্রী বলেন;
“আজকের পদ্ম পুরস্কার প্রদান অনুষ্ঠানটি বিশিষ্টজনদের সঙ্গে আলাপচারিতার এক বিশেষ সুযোগ করে দেয়।”
PG/PM/NS
(
পেট্রোলিয়ামওপ্রাকৃতিকগ্যাসমন্ত্রক
কেন্দ্রীয় মন্ত্রী শ্রী ধর্মেন্দ্র প্রধান বৈজ্ঞানিক সমাজের প্রতি "ভারতের জন্য উদ্ভাবন" করার আহ্বান জানিয়েছেন। তিনি বলেন, এমন উদ্ভাবন করতে হবে যা আন্তর্জাতিক ক্ষেত্রে ভারতকে প্রতিদ্বন্দ্বিতায় রাখতে সাহায্য করবে
নতুন দিল্লী, ৫ই ডিসেম্বর, ২০২০
কেন্দ্রীয় পেট্রোলিয়াম ও প্রাকৃতিক গাস এবং ইস্পাতমন্ত্রী শ্রী ধর্মেন্দ্র প্রধান দেশের বৈজ্ঞানিকদের প্রতি "ভারতের জন্য উদ্ভাবন"  এবং আত্মনির্ভর ভারত গড়ে তোলার লক্ষ্যে কর্ম প্রণয়নের আহ্বান জানিয়েছেন। ভারত সরকারের বিজ্ঞান ও প্রযুক্তি মন্ত্রক,ভূ-বিজ্ঞান মন্ত্রক,স্বাস্থ্য ও পরিবার কল্যাণ মন্ত্রক আয়োজিত ৬ষ্ঠ ইন্ডিয়া ইন্টারন্যাশনাল সায়েন্স ফেস্টিভাল ২০২০ এর প্রাক্কালে শ্রী প্রধান বৈজ্ঞানিকদের উদ্দেশে বলেন, এমন উৎপাদন এবং পরিষেবা তৈরী করতে হবে যা বিশ্বের সর্বোত্তম উৎপাদনের সঙ্গে প্রতিদ্বন্দ্বিতা করতে সক্ষম হবে। এই উৎসবের মূল ভাবনা হল"আত্মনির্ভর ভারত এবং বিশ্বের কল্যাণ"।
সমাজের উন্নয়নে বিজ্ঞান এবং উদ্ভাবনের ভুমিকা বিষয়ে উল্লেখ করে শ্রী প্রধান বলেন,কোভিড-19 অতিমারী,আমাদের আবার দেখিয়ে দিল যে প্রাতিষ্ঠানিক এবং শিল্পক্ষেত্রর ক্ষমতা আরও উন্নতমানের করতে ও শক্তিশালী করতে প্রতিটি স্তরে বৈজ্ঞানিক জ্ঞান ও উদ্ভাবনকে আরও গুরুত্ব দিতে হবে। প্রধানমন্ত্রী নরেন্দ্র মোদীর "আত্মনির্ভর ভারত" গঠনের আহ্বান বিষয়ে তিনি বলেন,আত্মনির্ভর ভারত,এমন এক ভারত,যেখানে নিজের প্রয়োজন পূরণ করার পাশাপাশি সে আন্তর্জাতিক ক্ষেত্রে আশার আলো দেখাবে।
শ্রী ধর্মেন্দ্র প্রধান বলেন,ভারতকে আত্মনির্ভর করে তোলা তখনই সম্ভব হবে,যখন অর্থনৈতিক উন্নয়ন এবং সামাজিক লাভে বিজ্ঞান ও প্রযুক্তিকে সঠিকভাবে প্রয়োগ করা যাবে। শক্তিশালী আর এন্ড ডি ইকোসিস্টেমের মাধ্যমে আমরা উন্নত স্টেট অফ দি আর্ট উৎপাদন ও পরিষেবা প্রদান করে বর্তমান ব্যবস্থাকে আরও এগিয়ে নিয়ে যেতে পারি। তিনি, বিজ্ঞান এবং গণিতে ভারতের সমৃদ্ধ প্রাচীন ঐতিহ্যর সঙ্গে আধুনিক বিজ্ঞানের সমন্বয় ঘটিয়ে বহু অজানা বিজ্ঞানকে প্রতিষ্ঠা করার জন্য বৈজ্ঞানিকদের প্রতি আহ্বান জানান।
মহাকাশ গবেষণা,কৃষিক্ষেত্রে,ওষুধ নির্মাণ সহ বহু ক্ষেত্রে বৈজ্ঞানিকদের ভূমিকার প্রশংসা করে শ্রী প্রধান বলেন শিল্প এবং সামাজিক সমস্যা সমাধানেও তাদের এগিয়ে আসতে হবে।
প্রধানমন্ত্রীরদপ্তর
বৈশাখী উপলক্ষ্যে প্রধানমন্ত্রীর শুভেচ্ছা
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী বৈশাখীর পবিত্র মুহূর্তে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘এই পবিত্র উৎসব প্রত্যেকের জীবনে আনন্দ ও সমৃদ্ধি নিয়ে আসুক। এই উৎসবে প্রকৃতি এবং আমাদের কঠোর পরিশ্রমী কৃষকদের মধ্যে একটি বিশেষ যোগ রয়েছে। আমাদের ক্ষেত ফসলে ভরে উঠুক এবং এর মাধ্যমে পৃথিবীর জন্য যত্ন নিতে আমরা অনুপ্রাণিত হব।’
CG/CB/NS
(